als_Latn dik_Latn tur_Latn
Për kompanitë teknologjike, është e pashmangshme që të mos huazojnë herë pas here ide nga njëra tjetra. Çdo kompani e ka bërë këtë, nga Google tek Apple dhe Microsoft. Tani janë tre ish-punonjës të Google-it të cilët kanë kopjuar tabletin Surface të Microsoft-it, duke përfshirë këtu edhe temat e marketingut.
I quajtur Ultra Tablet, dhe i krijuar nga një kompani e quajtur Jide, ai vjen me një “sistem operativ remiks”. Pajisja vjen me një tastierë të ndashme, një version të modifikuar të sistemit operativ Android, që duket si Windows 8/10.
Pajisja ka ekran 11.6 inç IPS, që është mes ekranit 12 inç të Surface Pro 3 dhe ekranit 10.6 inç të Surface 2. Ai përfshin gjithashtu një portë USB 2.0 (micro), dhe një lidhës magnetik për të karikuar pajisjen. Tableti fuqizohet nga procesori NVIDIA Tegra 4 CPU me shpejtësi 1.8 GHz, 2GB të DDR3 RAM dhe 64GB hapësirë.
Ekipi ka promovuar tabletin në një video. Në fund të videos kompania citon “pse ju duhet një laptop?”, e njëjta shprehje e përdorur edhe për tabletin Pro 3 “Një tablet që mund të zëvendësojë laptopin tuaj”.
Kompania që krijoi pajisjen është themeluar nga tre ish-punonjës të Google-it, të cilët kanë punuar tek shërbimet Google Search, AdWords dhe Maps. Interesante është fakti se asnjë nga këta shërbime nuk ka lidhje me harduerin. Duke qenë se çdo veçori e pajisjes është shumë e ngjashme me seritë Surface të Microsoft-it, mendojmë se kjo nuk ka ndodhur aksidentalisht. Kështu, nëse doni një version Android të tabletit Surface Pro, atëherë mund të blini këtë pajisje. Nëse doni të merrni më shumë informacione mbi këtë tablet, mund të klikoni në uebsajtin e kompanisë.
(Herë të lexuara: 247)
als_Latn als_Latn als_Latn als_Latn als_Latn als_Latn